Vladimiras Andrijauskas

Vladimiras Andrijauskas (1825 m. Kentralių dvare, Telšių apskr. – 1891 m. ten pat) – gydytojas, 1863 m. sukilimo rėmėjas, tremtinys.

Biografija 
Kilęs iš senos žemaičių bajorų Andrijauskių giminės. Mokėsi Kražių gimnazijoje, kurioje tikybos mokytojas buvo Motiejus Valančius. 1850 ar 1849-1854 m. studijavo mediciną Maskvos universitete, buvo veiklus lietuvių kolonijos organizatorius. Palaikė ryšius su S. Daukantu. Nuo 1854 m. Rygos karo ligoninės gydytojas. 1857 m. vasarą išėjo į atsargą, iki 1863 m. Varnių dvasinės seminarijos gydytojas. 1863 m. dėl ryšių su bajorų anticariniu pasipriešinimu ištremtas į Sibirą be teisės verstis gydytojo praktika. Po amnestijos aštuntame dešimtmetyje grįžo į Žemaitiją.

Parašė istorijos mokslui svarbų Maskvos ir Varnių laikotarpio dienoraštį.

Šaltiniai 

Lietuvos gydytojai

1863 m. sukilėliai
Andrijauskiai
Karo medikai